《避暑山寺二首》
宋代·苏籀

瓜瓠成时肆割烹，芰莲相属足逢迎。
扫宽堂庑嚣烦解，汲冷盆壶頮濯清。
畏景贤愚殊苦乐，凉飚遍洒不堪名。
倦禅谩许絺衣挂，秋朔逍遥竹几横。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。